CELEX: 62007TN0453
Language: sk
Date: 2007-12-11 00:00:00
Title: Vec T-453/07: Žaloba podaná 11. decembra 2007 – Dylog Italia/ÚHVT – GSI Office Management (IP Manager)

9.2.2008   
            
            
               SK
            
            
               Úradný vestník Európskej únie
            
            
               C 37/33
            
         Žaloba podaná 11. decembra 2007 – Dylog Italia/ÚHVT – GSI Office Management (IP Manager)
   (Vec T-453/07)
   (2008/C 37/52)
   Jazyk žaloby: angličtina
   Účastníci konania
   
      Žalobca: Dylog Italia SpA (Turín, Taliansko) (v zastúpení: A. Ruo, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: GSI Office Management GmbH (Planegg, Nemecko)
   Návrhy žalobcu
   
               —
            
            
               zrušiť rozhodnutie prvého odvolacieho senátu R982/2005-4 z 27. septembra 2007 v rozsahu, v akom odvolací senát stanovil, že neexistuje pravdepodobnosť zámeny pokiaľ ide o všetky služby patriace do tried 35, 38 a služby patriace do triedy 42, ktoré boli označené za zhodné s výrobkami uvedenými v skoršej talianskej ochrannej známke a subsidiárne,
            
         
               —
            
            
               zrušiť sporné rozhodnutie v rozsahu, v akom odvolací senát stanovil, že neexistuje pravdepodobnosť zámeny pokiaľ ide o všetky služby patriace do triedy 38 a služby patriace do triedy 42, ktoré boli označené za zhodné s tovarmi uvedenými v skoršej talianskej ochrannej známke,
            
         
               —
            
            
               zaviazať Úrad pre harmonizáciu vnútorného trhu (ÚHVT) na náhradu trov konania, ktoré vznikli žalobcovi, v súlade s článkom 87 ods. 2 Rokovacieho poriadku Súdu prvého stupňa.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: GSI Office Management GmbH.
   
      Prihlasovaná ochranná známka: ochranná známka Spoločenstva „IP MANAGER“ pre služby patriace do tried 35, 36, 38, 41 a 42 – prihláška č. 2 177 277.
   
      Majiteľ ochrannej známky alebo označenia, ktoré je základom námietky: žalobca.
   
      Ochranná známka alebo označenie, ktoré je základom námietky: skoršia národná a medzinárodná slovná ochranná známka „MANAGER“ pre tovary patriace do tried 9, 16, 35, 37, 39, 41 a 42 a národná ochranná známka „HOTEL MANAGER“ pre tovary a služby patriace do tried 9 a 42.
   
      Rozhodnutie námietkového oddelenia: zamietnutie námietky v plnom rozsahu.
   
      Rozhodnutie odvolacieho senátu: zamietnutie odvolanie.
   
      Dôvody žaloby: porušenie článku 8 nariadenia Rady (ES) č. 40/94.